ກຸຸ່ມຈີ 7 ຈະສືບຕໍ່ ລົງໂທດຣັດເຊຍ ແລະ ອາດຈະລົງໂທດ ໜັກຂຶ້ນ ກໍເປັນໄດ້
ບັນດາກຸຸ່ມຈີ 7 ຫຼື 7 ປະ​ເທດ​ ທີ່ຈະເລີນທາງດ້ານອຸດສາຫະກຳ ​ເຫັນດີໃຫ້ສືບຕໍ່ ລົງໂທດຣັດເຊຍ ທີ່ສະໜັບສະໜູນ ພວກກະບົດ ໃນຢູເຄຣນ.
ກຸຸ່ມຈີ 7 ຫຼື 7 ປະເທດທີ່ຈະເລີນທາງດ້ານອຸດສາຫະກຳ ໄດ້ ເຕືອນຣັດເຊຍ ໃນວັນຈັນວານນີ້ວ່າ ຕົນຈະເພີ້ມການລົງໂທດ ທາງດ້ານເສດຖະກິດ ຂຶ້ນຕື່ມ ຈົນກວ່າຣັດເຊຍ ຈັດຕັ້ງປະຕິ ບັດການຢຸດຍິງຢ່າງເຕັມທີ່ ເພຶ່ອເຮັດໃຫ້ການສູ້ລົບ ຢູ່ພາກຕາ ເວັນອອກຂອງຢູເຄຣນ ລະຫວ່າງ ພວກກະບົດແບ່ງແຍກດິນ ແດນນິຍົມຣັດເຊຍ ແລະກຳລັງລັດຖະບານ Kyiv ສິ້ນສຸດລົງ ປະທານາທິບໍດີ Barack Obama ກ່າວວ່າ ໄດ້ມີ “ການເຫັນ ພ້ອມເປັນເອກກະສັນຢ່າງແຮງກ້າ” ເພື່ອສືບຕໍ່ກົດດັນຣັດເຊຍ ທີ່ພົວພັນກັບບັນຫາຂັດແຍ້ງຢູ່ ໃນຢູເຄຣນ ແລະການປະກາດ ຮວມເອົາແຫຼມ Crimea ຂອງຢູເຄຣນເຂົ້າເປັນ ດິນແດນຂອງຕົນໃນປີກາຍນີ້ ທ່ານ Obama ກ່າວວ່າ ຄຳຖາມຕໍ່ປະທານາທິບໍດີ ຣັດເຊຍ ທ່ານ Vladimir Putin ມີຢູ່່ ວ່າ ທ່ານຕ້ອງການທີ່ຈະດຳເນີນການ “ທຳລາຍເສດຖະກິດປະເທດຂອງທ່ານດ້ວຍຄວາມ ປາດຖະໜາໄປໃນທາງທີ່ຜິດ ເພື່ອສ້າງຕັ້ງຄືນໃໝ່ຄວາມ ມີຊື່ສຽງ ຂອງມະຫາອານາຈັກ ໂຊຫວຽດ” ໂດຍການສືບຕໍ່ສະໜັບສະໜູນພວກ ກະບົດນິຍົມຣັດເຊຍ ຫລືໃຫ້ຄວາມເຄົາ ລົບນັບຖື ແກ່ "ຄວາມເປັນອະທິປະໄຕ ຂອງຢູເຄຣນ ທ່ານ Obama ກ່າວຢູ່ກອງປະຊຸມນັກຂ່າວ ໃນຂະນະທີ່ກອງປະຊຸມສຸດຍອດ ກຸ່ມ G7 ຢູ່ເຂດ Bavarian Alps ໃນປະເທດເຢຍຣະມັນ ສີ້ນສຸດລົງນັ້ນວ່າ “ບົດບາດຂອງຣັດເຊຍ ຢູ່ໃນຢູເຄຣນ ກຳລັງເຮັດໃຫ້ຣັດເຊຍ ໄດ້ຮັບຄວາມເສຍ ຫາຍ ແລະເຮັດໃຫ້ຊາວຣັດເຊຍ ໄດ້ຮັບຄວາມເຈັບປວດ ” ທ່ານ Putin ບໍ່ໄດ້ເຂົ້າຮ່ວມໃນກອງປະຊຸມສຸດຍອດເປັນປີທີສອງຕິດຕໍ່ກັນຍ້ອນ ການ ພົວພັນຂອງຣັດເຊຍ ໃນພາກຕາເວັນອອກຂອງຢູເຄຣນ ຊຶ່ງມົສກູໄດ້ປະຕິເສດໄປນັ້ນ ສັນຍາຢຸດຍິງທີ່ເຊັນໂດຍຣັດເຊຍ ຢູເຄຣນ ຝຣັ່ງແລະເຢຣະມັນ ບັງຄັບໃຫ້ສອງ ຝ່າຍ ຖອນອາວຸດໜັກອອກຈາກເຂດແນວໜ້າແຕ່ວ່າຂໍ້ກຳນົດຕ່າງໆແມ່ນມີການ ລະເມີດຢູ່ ເປັນປະຈຳ ກ່ຽວກັບບັນຫາຮີດ່ວນອີກອັນນຶ່ງ ຄືການຈ່າຍໜີ້ຈຳນວນມະຫາສານຂອງກຣີສ ໃຫ້ແກ່ ກອງທຶນສາກົນ IMF ນັ້ນ ທ່ານ Obama ກ່າວວ່າ Athens ຈະຕ້ອງໄດ້ເຮັດ "ການຕັດ ສິນໃຈທີ່ຫຍຸ້ງຍາກ” ທີ່ຈະເປັນ “ການດີໃນລະຍະຍາວ” ເພື່ອປະຕິຮູບກ່ຽວກັບການໃຊ້ ຈ່າຍຂອງຕົນ